Tarmo Männard
Tarmo Männard (sündinud 11. jaanuaril 1968) on eesti näitleja. Männard käis Tallinna 59. Valentina Tereškova nimelises lasteaias. Ta õppis 1974–1977 Tallinna 39. Keskkoolis, 1977–1982, 1982–1985 Keila-Joa Sanatoorses Metsakoolis ja 1985–1987 Tallinna 9. Keskkoolis. Näitlemist õppis ta Tallinna Pioneeride ja Koolinoorte Palee teatriringis (Pioneeride teatris, juhatas Maret Oomer) ning Eesti Muusikaakadeemia Kõrgemas Lavakunstikoolis (aastatel 1990–1994, juhendaja Ingo Normet, 16.lend). Ta on töötanud aknapesijana TK-s Ekspress, ülesvõttetehnika mehaanikuna Tallinnfilmis, talitajana Nõukogude armee sigalas, näitlejana Tallinna Linnateatris aastatel 1994–2001. Aastatel 2002–2018 oli ta NUKU Teatri näitleja. Seejärel on olnud vabakutseline ja töötab põhiliselt enda loodud Nipi Mängumaal. Näitlejana on kaasa teinud näiteks Kellerteatri lavastuses "Õuduste kool". Ta kandideeris 1995. aastal VIII Riigikogusse Eesti Roheliste ja Eesti Rojalistliku Partei moodustatud valimisliidu Neljas Jõud nimekirjas, kogudes 104 häält, kuid ei osutunud valituks. Tema hobid on matkamine, alpinism, purjetamine ja sukeldumine.